

Til Norsk Fosterhjemsforenings fylkesforeninger

Oslo, 4.2.2016

**Invitasjon til Norsk Fosterhjemsforenings organisasjonskurs 2016**

Hovedstyret i samarbeid med sekretariatet har den glede av å invitere alle tillitsvalgte med varamedlemmer i fylkesstyrene til organisasjonskurs i Skedsmo kommune, Akershus, den   
22. – 24. april, 2016. Kurset holdes på [Quality Hotel Olavsgaard](https://www.nordicchoicehotels.no/quality/quality-hotel-olavsgaard/) med oppstart kl. 18.00 fredag og avsluttes søndag kl. 14.00.

**Om kurset:**

For at en organisasjon skal fungere godt er det svært viktig at alle tillitsvalgte har god kunnskap om organisasjon, oppbygging, vedtekter og styrearbeid. Målet med kurset er derfor å sikre at hver enkelt tillitsvalgt besitter den nødvendige kunnskapen for å kunne utøve sitt verv best mulig og føle seg trygg i sin rolle.

**Programmet:**  
Programmet for samlingen sendes senere.

**Påmelding:**

Fylkesforeningene oppfordres til å sende så mange som mulig fra sitt fylke og minimum 2 deltakere til organisasjonskurset, styret velger 2 varamedlemmer som kan stille i tilfelle forfall. Det skal fylles ut ett påmeldingsskjema per deltaker. Dette sendes ut i uke 6. Skjemaet fylles inn elektronisk og sendes Iren Andersen på e-post: [iren.andersen@fosterhjemsforening.no](mailto:iren.andersen@fosterhjemsforening.no) – skjemaet kan også lastes ned fra intranett under Organisasjonskurs 2016.

Vi vet at dere nå er i gang med årsmøte og valg av nye styremedlemmer. Vi vil likevel be om at dere allerede nå melder på antall deltakere (gjerne uten navn) til organisasjonskurset og sender **påmelding til sekretariatet innen 17. februar 2016.**

**Bestilling av flybilletter og hotell:**For å sikre rimelige billetter skal flybillettene bestilles så snart som mulig. Hver enkelt bestiller egen billett, reiseregning m/kvitteringer leveres kasserer/økonomiansvarlig i egen fylkesforening.

Sekretariatet bestiller hotellrom til alle påmeldte.

**Bruk av egen bil**Bruk av egen bil over lengre strekninger skal godkjennes på forhånd.  
Bil godkjennes når flere kjører sammen og det totalt sett blir billigere enn kollektivtransport.  
Bil godkjennes når det ikke finnes kollektivt alternativ.  
Bil godkjennes når det kollektive alternativet innebærer mange bytter og ventetid slik at reisen tar lang tid  
Parkering på flyplass max kr 150 pr helg

Hovedstyret vedtok i møte 15. – 17. januar 2016 en kjøregodtgjørelse med kr 3.80 per km for tillitsvalgte og ansatte i Norsk Fosterhjemsforening med virkning fra 01.01.2016. ( jfr vedtak i sak 07/16, Statens satser for kjøregodtgjørelse).

**Reise med bil til Olavsgaard**

* Følg E6 mot Oslo Lufthavn (Gardermoen). Avkjøring fra E6 til Hellerudsletta og Gjelleråsen

**Fra Gardermoen til Olavsgaard**

* Flybussekspressen (F1) går fra buss-stopp 39 utenfor ankomsthallen på Gardermoen, og har avreise 15 og 45 minutter over hver time. Fra Olavsgaard til Gardermoen går bussen 13 og 43 minutter over hver time. For alle tidspunkter se [Flybussekspressens hjemmeside](https://www.nor-way.no/nb-NO)

**Kollektiv transport til / fra Oslo**

* Ved bruk av buss må rutebuss til / fra bussholdeplass Olavsgaard benyttes. Ta buss nr. 421 (går i rushtiden), 331 eller 422. For mer informasjon og busstider se [Ruters hjemmeside.](https://ruter.no/)

Ytterligere informasjon kommer nærmere samlingen.

På vegne av hovedstyret På vegne av sekretariatet

